Περί ανέμων και υδάτων (σειρά)

Περί ανέμων και υδάτων είναι ο τίτλος μιας ελληνικής δραματικής κωμικής τηλεοπτικής σειράς που προβλήθηκε από τους τηλεοπτικούς δείκτες του Mega Channel τις σεζόν 2000-2003. Το σενάριο υπέγραψε η Κάκια Ιγερινού, ενώ τη σκηνοθεσία ανέλαβε η Ρέινα Εσκενάζυ. Τη μουσική των τίτλων της σειράς ντύνουν Οι χαρταετοί του Μίκη Θεοδωράκη. Η υπόθεση εξελίσσεται στη Κέρκυρα, όπου και το μεγαλύτερο μέρος των γυρισμάτων της σειράς πραγματοποιήθηκε εκεί. Η σειρά έχει ταυτιστεί με το όνομα του πρωταγωνιστή της, Θανάση Βέγγου, στον ρόλο του ναυτικού Λύσσανδρου, ενώ τους υπόλοιπους πρωταγωνιστικούς χαρακτήρες της σειράς υποδύονται η Δέσποινα Μπεμπεδέλη, ο Σπύρος Παπαδόπουλος και η Γωγώ Μπρέμπου. Λόγω της μεγάλης απήχησής της, η σειρά έχει προβληθεί πολλές φορές σε επανάληψη μετά την ολοκλήρωσή της.Το 2002, η σειρά κυκλοφόρησε σε βιβλίο από την Κάκια Ιγερινού με τον ίδιο τίτλο.

 Η Αθηνά (Δέσποινα Μπεμπεδέλη) είναι μια χωρισμένη μεσήλικη που ζει στη Κέρκυρα με τη μεγαλύτερη αδελφή της, μια πρώην τραγουδίστρια και μουσικό, τη Μυρσίνη (Ελένη Χατζηαργύρη). Έχει ψυχρές σχέσεις με τον πρώην άντρα της και θετό πατέρα της Λίζας, τον Νεκτάριο (Νίκος Γαροφάλλου), ο οποίος είναι μαέστρος της φιλαρμονικής της Κέρκυρας. Ο Νεκτάριος αποφεύγει την Αθηνά και κρύβεται για να μη τη συναντάει στον δρόμο. Στο διπλανό σπίτι από την Αθηνά μετακομίζει ένας συνταξιούχος ναυτικός, ο Λύσσανδρος (Θανάσης Βέγγος), ο οποίος γίνεται φίλος με εκείνη και τη Μυρσίνη. Η Λίζα (Γωγώ Μπρέμπου), η υιοθετημένη κόρη της Αθηνάς, που σπουδάζει ιστορία της τέχνης στο Παρίσι ετοιμάζεται να επιστρέψει στη Κέρκυρα, για να περάσει το Πάσχα με την Αθηνά. Ο Λέλος (Βασίλης Ευταξόπουλος), ο αρραβωνιαστικός της Λίζας, διαφωνεί γιατί βαριέται. Τελικά, μια ξαφνική απεργία της Πολιτικής Αεροπορίας στην Ελλάδα, γίνεται αφορμή να γνωρίσει η Λίζα τον Βαλέριο (Σπύρος Παπαδόπουλος), που είναι κυβερνήτης του αεροπλάνου που θα τη φέρει πίσω. Η γνωριμία του Λύσσανδρου με την Αθηνά γίνεται μέσα σε κλίμα συμπάθειας και τρυφερότητας, όταν και οι δύο ακόμη δεν γνωρίζουν ότι στο Παρίσι έχει ξεκινήσει ένα ειδύλλιο ανάμεσα στα παιδιά τους: τον Βαλέριο και τη Λίζα. Η Αθηνά χτυπάει συναγερμό γιατί μαθαίνει ότι ο πιλότος είναι γυναικάς με δύο αποτυχημένους γάμους στο ενεργητικό του, και επιπλέον γιατί δεν θέλει να χαλάσει το προξενιό της κόρης της με τον Λέλο, που είναι γιος ενός πάμπλουτου επιχειρηματία με ξενοδοχεία στο νησί. Χρήστος Μπίρος ως Μπάμπης (86 επεισόδια, 2000-2003) Γιώργος Γεωγλερής ως Σπύρος (85 επεισόδια, 2000-2003) Γιώργος Σταυρόπουλος ως Απόστολος (61 επεισόδια, 2000-2003) Στέλιος Γούτης ως παπάς (59 επεισόδια, 2000-2003) Αντιγόνη Βαλάκου ως Ντορίνα Μαλπιέρι (56 επεισόδια, 2001-2003) Μαρία Φιλίππου ως Φιορούλα (52 επεισόδια, 2000-2002) Σπύρος Πούλης ως Γιάννης (51 επεισόδια, 2000-2003) Μιχάλης Αλικάκος ως Πάνος (48 επεισόδια, 2000-2003) Μαρία Αμανάκη ως Άννα Μαρία (42 επεισόδια, 2000-2003) Φώτης Σπύρος ως Άγγελος (41 επεισόδια, 2000-2003) Ράσμη Τσόπελα ως Δέσποινα (32 επεισόδια, 2000-2003) Φωτεινή Παπαδοπούλου ως Αγλαΐα (30 επεισόδια, 2000-2003) Γιώργος Καρμάτης ως Δημητράκης (29 επεισόδια, 2000-2003) Πηνελόπη Πιτσούλη ως Ανίκα (29 επεισόδια, 2001-2002) Άρης Λεμπεσόπουλος ως Παύλος (26 επεισόδια, 2002-2003) Σαράντος Γεωγλερής ως Άρης (23 επεισόδια, 2001-2002) Νάντια Δεληγιάννη ως Ελβίρα (22 επεισόδια, 2001-2002) Μαριλίτα Λαμπροπούλου ως Άννα (22 επεισόδια, 2002-2003) Περής Παναγιωτόπουλος ως Πίπης (20 επεισόδια, 2000-2003) Οδυσσέας Γάτας ως Λύσανδρος Νεκτάριος (20 επεισόδια, 2002-2003) Μέλπω Κωστή ως Μαρία (19 επεισόδια, 2000-2002) Μελέτης Γεωργιάδης ως Ζαφειρής (19 επεισόδια, 2001-2003) Κώστας Κοντογιάννης ως Κώστας (19 επεισόδια, 2002-2003) Βασίλης Ευταξόπουλος ως Λέλος Βισβαρδής (18 επεισόδια, 2000-2001) Βασιλική Δέλλιου ως Ειρήνη (15 επεισόδια, 2001-2002) Δημήτρης Καμπερίδης ως Ιάκωβος (12 επεισόδια, 2001-2002) Στέλιος Καυκαρίδης ως Αλέξης Βισβαρδής (7 επεισόδια, 2001) Δημήτρης Μπικηρόπουλος ως Πέτρος (6 επεισόδια, 2002-2003) Μαρία Ζερβού ως Τερέζα Μαλπιέρι (4 επεισόδια, 2002) Λίνα Τζώρτζη ως δασκάλα (2 επεισόδια, 2002) Ζωή Βουδούρη ως μοναχή (2 επεισόδια, 2002) Πέτρος Φιλιππίδης ως οδηγός εκσκαφέα (2 επεισόδια, 2003) Κακιά Ιγερινού ως κυρία στο αεροδρόμιο (1 επεισόδιο, 2000) Προβαλλόταν κάθε Πέμπτη στις 21:40. Στις 23/11/2000 δεν προβλήθηκε επεισόδιο λόγω μετάδοσης ποδοσφαιρικού αγώνα. Προβαλλόταν κάθε Πέμπτη στις 21:40. Στις 16/5/2002 δεν προβλήθηκε επεισόδιο λόγω μετάδοσης ποδοσφαιρικού αγώνα. Προβαλλόταν κάθε Πέμπτη στις 21:00 (επεισόδια 66-73, 76-80), κάθε Πέμπτη στις 22:00 (επεισόδιο 74, 75, 81) και κάθε Παρασκευή στις 21:50 (επεισόδια 82-95). Στις 24/10/2002 δεν προβλήθηκε επεισόδιο διότι ο σταθμός μετέδωσε έκτακτο επεισόδιο της σειράς Δέκα Μικροί Μήτσοι, και στις 21/3/2003 λόγω μετάδοσης debate στο κεντρικό δελτίο ειδήσεων. Από το 2015 κυκλοφόρησαν κάποια δημοσιεύματα που μιλούσαν για την επιστροφή της σειράς -12 χρόνια μετά την ολοκλήρωση της- με τέταρτο κύκλο επεισοδίων. Η σεναριογράφος και η σκηνοθέτης της σειράς επιβεβαίωσαν τις φήμες αυτές. Παρ' όλα αυτά, μέχρι σήμερα, δεν έχει ανακοινωθεί κάτι τέτοιο επίσημα και το σχέδια αυτό βρίσκεται υπό συζήτηση. Περί ανέμων και υδάτων στην IMDb